wickkiey/tamil-wikipedia-markdown huggingface dataset:
# கண்டியூர் ஸ்ரீ மகாதேவர் கோயில்


**கண்டியூர் ஸ்ரீ மகாதேவர் கோயில் ** (*Kandiyoor Sree Mahadeva Temple*) என்பது கேரளாவிலுள்ள மிகப் பழமையான சிவன் கோவில் ஆகும். கண்டியூருக்கு அருகே உள்ள அச்சன்கோவில் ஆற்றங்கரையில் உள்ள மாவேலிக்கரை என்னும் இடத்தில் இக்கோயில் அமைந்துள்ளது. கண்டியூர் ஒரு காலத்தில் ஓடநாடு ராச்சியத்தின் தலைநகராக விளங்கியது.கோயிலும் இப்பகுதியும் கேரளாவின் பண்டைய பௌத்த வரலாற்றோடு தொடர்புடையவையாகும். (சிவ நாடா) என்றும் அழைக்கப்படும் மட்டம் ஸ்ரீ மஹாதேவா கோயில், மாநில நெடுஞ்சாலை 6க்கு வடக்கே மாவேலிகரை நகருக்கு மேற்கே 1 கிலோமீட்டர் (0.62 மைல்) தொலைவில் 7.5 ஏக்கர் (3.0 எக்டர்) பரப்பளவில் பரவியுள்ளது.  

## தலபுராணம்
கோயிலுடன் தொடர்புடைய பல புராணக்கதைகள் உள்ளன. பரசுராமரால் பிரதிஷ்டை செய்யப்பட்ட பண்டைய கேரளாவின் 108 பெரிய சிவன் கோவில்களில் ஒன்றாக இது கருதப்படுகிறது. மற்றொரு புராணத்தின் படி, மார்கண்டேய முனிவரின் தந்தையான மிருகண்டு முனிவர், கங்கையில் நீராடும் போது கிராதமூர்த்தி வடிவத்தில் சிவபெருமானின் சிலையைப் பெற்றார். சிலையை ஒரு புனிதமான மற்றும் பொருத்தமான இடத்தில் வைக்க வேண்டும் என்று அவர் ஒரு மறையுரையைக் கேட்டார். பொருத்தமான இடத்தைத் தேடிய முனிவர், கேரளாவுக்கு வந்து அச்சன்கோவில் கரையில் உள்ள கண்டியூரில் கோயிலை நிறுவினார்.  

மற்றொரு புராணத்தின் படி, சிவபெருமான் பிரம்மாவின் தலையை வெட்டிய இடத்தில் கோயில் அமைந்துள்ளது. கண்டியூர் என்ற பெயர் சிவ சிறீகாந்தனின் பெயரால் வந்தது. பரசுராமர் கோவிலை புதுப்பித்து, தாரணநல்லூர் குடும்பத்திற்கு தந்திரிக உரிமை வழங்கியதாக நம்பப்படுகிறது.  

## தெய்வம்
முதன்மை தெய்வமான கண்டியூரப்பன், கிராதமூர்த்தி வடிவத்தில் இருப்பதாக நம்பப்படுகிறது. இத்தெய்வம் காலையில் தட்சிணாமூர்த்தி, மதியம் உமாமகேசுவரன், மாலையில் கிராதமூர்த்தி எனவும் வழிபடப்படுகிறது. கோயிலின் துணை தெய்வங்களில் விஷ்ணு, பார்வதீசன், நாகராஜா மற்றும் நாகயாட்சி, கோசலா கிருஷ்ணன், சாஸ்தா, சங்கரன், ஸ்ரீகந்தன், வடக்குமநாதன், அன்னபூமேஸ்வரி, கணபதி, சுப்பிரமணியன், மூல கணபதி மற்றும் இந்த கோவிலில் ஆறு சிவலிங்க பிரதிஷ்டைகள் உள்ளன.  

## வரலாறு
கேரள வரலாற்றில் கண்டியூர் மற்றும் கோவிலுக்கு பெரும் முக்கியத்துவம் உண்டு. ராஜசேகர வர்மன் ஆட்சியின் போது கி.பி 823 இல் அதன் தோற்றம் பற்றி ஒரு கல்வெட்டு உள்ளது. கோயில் உருவானது முதல் கொல்ல ஆண்டு அறிமுகமாகும் வரை "கண்டியூரப்தம்" என்ற சகாப்தப் பெயர் இருந்துள்ளது.  

கண்டியூர் (கண்ணங்கரா பணிக்கர் குடும்பம்) இந்த இடம் பெயர்ந்த சிவன் தான் அருகிலுள்ள நெல் வயல்களில் இருந்து மீட்டெடுக்கப்பட்டு மாவேலிக்கரை ஸ்ரீ கிருஷ்ண சுவாமி கோயிலுக்கு (புத்தர் சந்திப்பு) அருகில் சமீப காலங்களில் வைக்கப்பட்டதாகவும் நம்பப்படுகிறது.  

1218 ஆம் ஆண்டு கண்டியூர் கல்வெட்டு (KE 393) ஓடநாட்டின் ராம கோத்த வர்மாவால் கண்டியூர் கோயில் புனரமைக்கப்பட்டதாகவும், கலசம் விழாவில் மூவருக்கும் இடையேயான ஆலோசனைக்குப் பிறகு வேணாட்டின் ரவி கேரள வர்மாவின் மனைவி தேவடிச்சி உன்னி கலந்து கொண்டதாகவும் கூறுகிறது.  

கண்டியூர் காயங்குளம் ராஜாவால் காயங்குளத்துடனும், பின்னர் மார்த்தாண்ட வர்மாவால் திருவிதாங்கூருடனும் இணைக்கப்பட்டது. ஓடநாடு மற்றும் காயங்குளத்திற்கு இடையே நடந்த போரின் போது தோற்கடிக்கப்பட்ட காயம்குளம் அரசன் தனது வாளை கோயிலில் ஒப்படைத்து பின் கதவு வழியாக வெளியேறியதாக நம்பப்படுகிறது. அது பல நூற்றாண்டுகளுக்குப் பிறகும் மூடப்பட்டுள்ளது.  

## இதனையும் பார்க்கவும்
- 108 சிவன் கோயில்கள்
- கேரளாவில் உள்ள இந்து கோவில்களின் பட்டியல்
- கேரள கோயில் திருவிழாக்கள்
# மனித பல்பணியாக்கம்



**மனிதனின் பல்பணியாக்கம்** (*human multitasking*) என்பது ஒரு குறுகிய காலத்தில் ஒன்றுக்கு மேற்பட்ட பணி அல்லது செயல்பாட்டைச் செய்வதற்கான வெளிப்படையான திறமையாகும். எடுத்துக்காட்டு,மின்னஞ்சலை தட்டச்சு செய்து கொண்டே புத்தகத்தை வாசிப்பதும் தொலைபேசியில் பேசுவதும் ஆகும். ஒரே நேரத்தில் ஒன்றுக்கு மேற்பட்ட பணிகள் செய்யும் போது கவனம்குறையும் என ஆய்வுகள் கூறுகின்றன. இருப்பினும் ஒரு பணியில் மிகுந்த திறமை இருக்கும்போது பன்முகத்தன்மயுடன் செயல்பட இயலும்.  

## சொற்பிறப்பியல்
பல்பணியாக்கம் என்ற சொல்லை முதன் முதலில் 1965 ஆம் ஆண்டில் ஐபிஎம் கணினியின் பல்வேறுபட்ட திறன்களைக் குறிக்கப் பயன்படுத்தியது.  

## ஆராய்ச்சி
உளவியலாளர்கள் 1960 கள் முதலே, மனிதப் பல்பணியாக்கம் குறித்த செய்முறைகளை மேற்கொன்டுள்ளனர். உளவியல் துலங்கல் கால விளைவு எனும் எளிய செய்முறையை மனிதப் பல்பணியாக்கத்தை ஆராய, உளவியலாளர்கள் பயன்படுத்தினர். இதில் மனிதர்களுக்கு ஒருங்கமைந்த இருபணிகளுக்கான துலங்களைத் த்ஹருமாறு கேட்டுக் கொள்ளப்பட்டது. இதில் இரண்டாம் பணிக்கான துலங்கல் தாமதமாதல் கண்டறியப்பட்டது..
# அறிவியல் கருவி

**அறிவியல் கருவி** (*scientific instrument*) என்பது அறிவியல் நோக்கங்களுக்காக பயன்படுத்தப்படும் ஒரு கருவியாகும். அவை துல்லியமான அளவீட்டுக்காக சிறப்பாக வடிவமைக்கப்பட்டுள்ளன. பெரும்பாலான அறிவியல் கருவிகள் அளவீட்டு கருவிகள் ஆகும். அறிவியல் கருவிகள் ஆய்வக உபகரணங்களின் ஒரு பகுதியாக கருதப்படுகிறது.  

## அறிவியல் கருவிகள் சில

- முடுக்கமானி
- மின்னோட்டமானி
- அனிமோமீட்டர்
- இடுக்குமானி
- கலோரிமானி
- மின்காட்டி
- தளவிளைவு அளவியல்
- திரவமானி
- குறுக்கீட்டுமானம்
- திருகு அளவி
- நுண்நோக்கி
- ஓம்மானி
- அலைவுகாட்டி
- நிலநடுக்கமானி
- நிறமாலை மானி
- தொலைநோக்கி
- வெப்பமானி
- தியோடலைட்டு
- வெப்ப இணை
- மின்னழுத்தமானி
# பீட்டர் டெபாய் விருது

**பீட்டர் டெபாய் விருது** *(Peter Debye Award)* ஒவ்வோர் ஆண்டும் இயற்பிய வேதியியல் துறையில் தனிச்சிறப்பு மிக்க ஆய்வுகளை மேற்கொள்பவர்களுக்கு வழங்கப்படுகிறது. அமெரிக்க வேதியியல் குமுகம் இவ்விருதை வழங்கி வருகிறது. பீட்டர் டெபாய் நினைவாக வழங்கப்படும் இவ்விருது வயதும் நாடு, எதையும் கட்டுப்படுத்தாமல் அனைவருக்கும் பொதுவாக வழங்கப்படும் விருதாகும்.  

## விருதுபெற்றவர்கள்

- 2018 – பரசுநாத் பிரசாத்
- 2017 – புரூசு யே பெர்னே
- 2016 – மார்க் ஏ ராட்னெர்
- 2015 – சியாவ்லியாங் சன்னி சை
- 2014 –என்றி எப் சிகாபெர் III
- 2013 - வில்லியம். ஈ. மோர்னர்
- 2012 – டேவிட் சாண்ட்லர்
- 2011 – லூயிசு ஈ புரூசு
- 2010 – சியார்ச்சு சிகாட்சு
- 2009 – ரிச்சர்டு யே சேகாலி
- 2008 – மைக்கேல் எல் கிளெயின்
- 2007 – யான் டி யாட்டெசு
- 2006 – டோனால்டு டிருக்லர்
- 2005 – சிடீபன் லியோன்
- 2004 – வில்லியம் காரல் லைன்பெர்கர்
- 2003 - வில்லியம் எச். மில்லர்
- 2002 – கிளாசிண்டோ சுகோல்சு
- 2001 – யோன் ராசு
- 2000 – பீட்டர் வோலிநெசு
- 1999- யெச்சீ எல் பியூசாம்ப்
- 1998 – கிரகாம் ஆர் பிளெமிங்
- 1997 – ராபின் எம் ஆச்சிட்டிரேசர்
- 1996 – அகமது செவாலி
- 1995 – யான் சி தூளி
- 1994 – வில்லியம் ஏ கிளெம்பெரர்
- 1993 - பிராங்க் செர்வுட் ரோலண்ட்
- 1992 – பிராங் எச் சிடில்லிங்கெர்
- 1991 – ரிச்சார்டு என் சாரெ
- 1990 – ஆர்டன் எம் மெக்கோனெல்
- 1989 – காபர் ஏ சோமோர்யாய்
- 1988 – ருடால்ப் ஏ மார்கசு
- 1987 – ஆரி கி டிரிக்கேமர்
- 1986 – யுவான் டி லீ
- 1985 – சுடூவர்ட்டு ஏ ரைசு
- 1984 – பி. செய்மவுர் ராபின்விட்ச்சு
- 1983 – சியார்ச்சு சி பைமெண்டெல்
- 1982 – பீட்டர் எம் ரெண்ட்செபிசு
- 1981 – ரிச்சர்டு பி பெர்ன்சிடெய்ன்
- 1976 – ராபர்ட்டு டபிள்யூ சுவான்சிக்
- 1975 – எர்பெர்ட்டு எசு குட்டோவ்சுகி
- 1974 – வால்ட்டர் எச் சிடாக்மேயர்
- 1973 – வில்லியம் என் லிப்சுகாம்ப்.
- 1972- கிளைடு ஏ அட்ச்சிசான்
- 1971- நார்மன் டேவிட்சன்
- 1970 – ஆசுகார் ரைசு
- 1969 – பால் யே புளோரி
- 1968 – சியார்ச்சு பி கிசுடியாகவுசி
- 1967 – யோசப் ஈ மேயர்
- 1966 – யோசப் இர்சுபெல்டெர்
- 1965 - லார்சு ஒன்சாகர்
- 1964 – என்றி ஐரிங்கு
- 1963 - ராபர்ட்டு எசு முல்லிக்கன்
- 1962 – ஈ பிரைட்டு வில்சன் .
# துறவி நண்டு


**துறவி நண்டு** (*Hermit crab*) என்பது பத்துக்காலி வரிசையைச் சேர்ந்த மெல்லுடலி ஆகும். இதில் தோராயமாக மொத்தம் 1100 வகைகள் இருப்பதாக கணக்கிடப்பட்டுள்ளது. கூட்டினைச் சுமந்து கொண்டு இவை தனியாக வாழ்வதால் துறவி நண்டு எனும் பெயர் பெற்றதாய்க் கருதப்படுகிறது. இந் நண்டுகள் வளர வளர தங்கள் கூட்டினையும் மாற்றிக் கொள்ளும். சில வேளைகளில் பல நண்டுகள் ஒன்றாகக் குழுமியிருந்து ஒரு நண்டு கழற்றிய கூட்டை மற்றொரு சிறிய நண்டு எனும் முறையில் வரிசையாக மாற்றிக் கொள்ளும். இந்தக் கூட்டினைப் பெற இவற்றிடையே பெரும் சண்டை நடப்பதும் உண்டு.  

## உடலமைப்பு
'' is vulnerable.]]  
துறவி நண்டுகளின் உடலானது நீண்டு வளைந்த வயிற்றுப்பாகத்தையும் அதன் அடியில் கொக்கி போன்ற உடலமைப்பையும் உடையது. இந்தக் கொக்கியே சங்கின் கூடுகளை நன்றாக பற்றிக் கொள்ள பெரிதும் உதவுகிறது.இந்த நண்டுகள் நத்தைகள் விட்டுச் சென்ற சங்குக் கூடுகளைத் தங்கள் பாதுகாப்பிற்காகப் பயன்படுத்திக் கொள்கின்றன. நீண்டதும், வளைந்ததுமான வயிறானது சங்கின் ஓடான கூடுகளுக்குள் இருக்கும் வளைவுகளுக்குள் உருண்டு, திரண்டு இருக்கும். இவ்வகை நண்டுகள் 32 ஆண்டுகள் வரையும் உயிர்வாழ்வதாகவும் தெரிய வந்துள்ளது. நீண்ட கொம்புகளும் நீண்டு வளர்ந்த வயிறும் உடைய இந்த உயிரினத்தின் கண்களில் ஆயிரக்கணக்கான கண்கள் இருக்கும்.  

## வாழ்வியல்

'' and using its claws to block the entrance]]  
கடலில் நீராடிக் கொண்டிருக்கும்போது கடற்கரையோரங்களில் இவ்வகை நண்டுகளைச் சாதாரணமாகப் பார்க்க முடியும். கடலுக்கு அடியில் கூட்டம், கூட்டமாக ஒன்று சேர்ந்தும் வாழும் இவை தங்களுக்குள் ஒரு குழுவையும் ஏற்படுத்திக் கொள்கின்றன. இக்குழுவில் பல்வேறு வயதிலும் உருவத்திலுமான நண்டுகளும் இடம் பெற்றிருப்பதால் இவை தங்களுக்குள் ஒரு வரிசையை ஏற்படுத்திக் கொண்டு ஒவ்வொன்றும் அதனது உடல் உருவத்திற்கேற்றவாறு சங்கின் கூடுகளை மாற்றிக் கொள்கின்றன. சில சிற்றினங்கள் நன்கு கவனித்தால் 32 வருடங்கள் வரை கூட வாழக்கூடியவை.  

## உணவு

கடல் கழிப் படுக்கையில் படிந்து சேற்றை கால்களாலும், தடைகளாலும் வடிகட்டி அதில் தங்கும் உயிரிகளை உணவாக கொள்ளும். நுண்ணுயிர்களை இடுக்கியால் நசுக்கி தடையால் துருவி உண்ணும்.  

## இனப்பெருக்கம்

ஆண், விந்தணுவைப் பெண்வயிற்றில் சிந்தும். கருவுற்ற முட்டை பெண் வயிற்று இடப்பக்க கால்களில் ஒட்டிக்கொண்டு முதிர்ந்து வளரும். பிற நண்டுகள் போல் சுண்ணாம்பு பொருள் இல்லை. கைட்டின் பொருள் இருப்பதால் வயிற்றுப் பகுதி மென்மையாகும். தன்னை காப்பதற்கு சங்கின் ஓட்டுக்குள் புகுந்து வாழ்கிறது. ஓட்டுக்குள்ளே புகுந்து முடங்கிருப்பதால் அதற்குத் துறவிநண்டு என்றும் பெயர்.
# 1942 தி சிட்டாடல் புல்டாக்சு கால்பந்து அணி



**1942 தி சிட்டல் புல்டாக்சு கால்பந்து அணி** (*1942 The Citadel Bulldogs football team* ) என்பது 1942 ஆம் ஆண்டு கல்லூரிக் கால்பந்து பருவத்தில் சிட்டாடல் என்றழைக்கப்படும் தென் கரோலினா இராணுவக் கல்லூரி பிரதிநிதித்துவப்படுத்திய ஒரு கால்பந்து அணியாகும். போ ரோவ்லேண்டு மூன்றாவது பருவத்தின் தலைமை பயிற்சியாளராக பணியாற்றினார். புல்டாக்சு அணி தென் மாநாட்டின் உறுப்பினர்களாகவும் விளையாடியது மற்றும் இயான்சன் ஆகுட் விளையாட்டரங்கில் உள்ளூர் போட்டிகளில் விளையாடியது. இரண்டாம் உலகப்போரின் காரணமாக 1946 வரை எந்த அணியும் மீண்டும் களமிறங்வில்லை.  

1942 ஆம் ஆண்டிற்கான இலிட்கன்ஹாஸ் மதிப்பீடுகளின் கீழ் இறுதி தரவரிசையில் சிட்டாடல் 99வது இடத்தில் (590 கல்லூரி மற்றும் இராணுவ அணிகளில்) தரவரிசைப்படுத்தப்பட்டது.
# வீரவல்லி எஸ். வரதராஜன்


**வீரவல்லி சே. வரதராஜன்** (*Veeravalli S. Varadarajan*, மே 18, 1937 - 25 ஏப்ரல் 2019) என்பவர் UCLA இல் உள்ள இந்திய கணிதவியலாளராகும். இவர் பல கணிதத் துறைகளில், குறிப்பாக, லீ குழுக்கள் மற்றும் அவற்றின் பிரதிநிதித்துவம், குவாண்டம் மெக்கானிக்ஸ், வகைக்கெழு சமன்பாடுகள் மற்றும் supersymmetry ஆகியவற்றில் பங்காற்றியுள்ளாா்.  

## வாழ்க்கை வரலாறு
வரதராஜன் தனது பட்டப் படிப்பை 1957ஆம் ஆண்டு சென்னை மாநிலக் கல்லூரியில் முடித்தாா். தனது ஆராய்ச்சிப் படிப்பை கல்கத்தாவில் உள்ள இந்தியப் புள்ளியியல் நிறுவனத்தில் சி. ஆர். ராவ் மேற்பார்வையில் முடித்தாா். இங்கே இவர் "புகழ்பெற்ற நான்கு" மாணவா்களுள் ஒருவராகத் திகழ்ந்தாா். (மற்றவர்கள் ஆர். ரங்கா ராவ், கே. ஆர். பார்த்தசாரதி மற்றும் எஸ். ஆர். ஸ்ரீனிவாச வரதன்). சிறிது காலம் இன்ஸ்டிடியூட் ஃபார் அண்டர்ஸ்டன் ஸ்டடி மற்றும் வாஷிங்டன் பல்கலைக்கழகத்தின் பணியாற்றிய பின் 1965இல் யு.சி.எல்.ஏ. இல் கணிதவியல் துறையில் சேர்ந்தார்.  

## பங்களிப்புகள்
வரதராஜனின் ஆரம்பகால பணி, அவரது முனைவர் பட்ட ஆய்வு உட்பட, அனைத்தும் நிகழ்தகவு கோட்பாடு என்ற கணிதத் துறையில் இருந்தது. பின்னர் அவர் தனது சிறந்த படைப்பாக அறியப்பட்ட பிரதிநிதித்துவ கோட்பாட்டில் ஆய்வு செய்ய ஆரம்பித்தாா். 1980 களில், அவர் ஒழுங்கற்ற ஒற்றுமைகளைக் கொண்ட வகைக்கெழு சமன்பாடுகளில் டொனால்ட் பாபிட்டுடன் இணைந்து தொடர்ச்சியான சில கட்டுரைகளை எழுதினார். அவரது சமீபத்திய பணி, மீச்சமச்சீர்மை (supersymmetry) என்ற தலைப்பில் உள்ளது.  

1967 ஆம் ஆண்டில் பெட்ராம் கோஸ்டன்ட், கே. ஆர். பார்த்தசாரதி மற்றும் ஆர். ரங்கா ராவ் ஆகியோருடன் இணைந்து கோஸ்டன்ட்-பார்த்தசாரதி-ரங்கா ராவ்-வரதராஜன் அணிக்கோவைகள் மற்றும் டிராம்பி-வரதராஜன் தேற்றம் ஆகியவற்றை 1972 இல் அறிமுகப்படுத்தினார்,  மேலும் 1975 இல் என்ரைத்-வரதராஜன் தொகுதிகளை அறிமுகப்படுத்தினார்.  

## அங்கீகாரம்
1998 இல் அவரது பணிக்கு அவர் ஆன்சாகா் பதக்கம் பெற்றார். நவம்பர் 1, 2012 இல் அமெரிக்க கணிதவியல் சங்கத்தின் பயிற்றுவிப்பாளர்களால் உருவாக்கிய, விரிவாக்க முன்னேற்றம், தொடர்பு மற்றும் கணிதத்தை பயன்படுத்துதல் ஆகியவற்றுக்காக 23 இந்திய மற்றும் இந்திய அமெரிக்க உறுப்பினர்களுடன் சேர்ந்து அவர் அங்கீகரிக்கப்பட்டார்.
# இஸ்டீபன் நாரிசன்



*இஸ்டீபன் நாரிசன்* (*Stephan Narison*) மடகாசுகரை சேர்ந்த குவாண்டம் குரோமோடைனமிக்ஸ் (QCD) இல் நிபுணத்துவம் பெற்ற கோட்பாட்டு உயர் ஆற்றல் இயற்பியலாளர் ஆவார். இது வலுவான தொடர்புகளின் அளவு கோட்பாடாகும். குவாண்டம் குரோமோடைனமிக்ஸ் மற்றும் உயர் ஆற்றல் இயற்பியலில் சர்வதேச மாநாடுகளின் தொடர் ஆகியவற்றின் நிறுவனரும் ஆவார்.  

இவர் குவாண்டம் குரோமோடைனமிக்ஸ் ஸ்பெக்ட்ரல் சம் விதிகள் அல்லது தொகை விதிகளில் பணியாற்றுகிறார். அவை ஹாட்ரான்களின் அல்லாத குழப்பமான இயக்கவியலை ஆய்வு செய்வதற்காக எம்ஏ ஷிஃப்மேன், ஏஐ வைன்ஸ்டீன் மற்றும் வி.ஐ. சகாரோவ் ஆகியோரால் அறிமுகப்படுத்தப்பட்டன.
# பி. வல்சலா


**பி. வல்சலா** (*P. Valsala*, ; 4 ஏப்ரல் 1938 – 21 நவம்பர் 2023 ) மலையாள நாவலாசிரியர், சிறு கதை எழுத்தாளர், சமூக ஆர்வலர், தென்னிந்தியாவின் கேரளா மாநிலத்தில் ஓய்வுபெற்ற தலைமை ஆசிரியர் . நிழலுறங்குன்ன வழிகள் (ஷாடோஸ் ஸ்லீப் என்ற பாதைகள்) நாவலுக்கு கேரள சாகித்திய அகாடமி விருதை பெற்றார். வல்சலா கேரள சாகித்திய அகாடமி தலைவராக இருந்தார். அவர் இடதுசாரி சார்புடைய கலாச்சார இயக்கமான பூ கா சா (PuKaSa) உடன் இணைந்தார், ஆனால் சமீபத்தில் அவர் தேசியவாத அமைப்புக்களுக்கு ஆதரவாக இருந்துள்ளார். இவருடைய பல நாவல்கள் மலையாள திரைப்படங்களங்களாக வெளிவந்துள்ளன.  

### தேர்ந்தெடுக்கப்பட்ட படைப்புகள்

### முக்கிய படைப்புகள்
- எனக்கு பிடித்த கதைகள்
- கவுதமன்
- மரச்சோட்டிலே வெயில்சில்லுகல்
- மலையாளம் சுவர்ண கதைகள்
- தனி அமெரிக்கா
- அசோகனும் புரவலர்களும்
- வல்சலையுடெ மகள்
- மைதிலியுடெ மகள்
- ஆதி நீர்
- நெல்லு (நாவல்)
- ஹுமன் கொல்லி
- நிழலுறங்குன்ன வழிகளில்
- வல்சலையுடெ தேர்ந்தெடுக்கப்பட்ட கதைகள்
- போக்கு வெயில்
- பொன் வெயில்
- இரண்டகள்

## விருதுகள்
- குங்குமம் விருது - நெல்லு (நாவல்)
- கேரள சாகித்திய அகாடமி விருது - நிழலுறங்குன்ன வழிகளில்
- முட்டத்து வர்க்கி விருது - மலையாள காவிய படைப்புகளுக்காக
- சி வி குன்னிராமன் நினைவு சாகித்திய விருது
# டேவிட் ஆடம் (பாதரியார்)

**டேவிட் ஆடம் (David Adam) என்கிற ஆங்கில எழுத்தாளர் நார்தம்பர்லென்டில் உள்ள ஆல்ன்விக் என்ற ஊரில் பிறந்தார்.  தன்னுடைய பதினைந்தாவது அகவையில் பள்ளி படிப்பை நிறுத்தி விட்டு மூன்று ஆண்டுகள் நிலக்கரி சுரங்கத்தில் வேலை செய்தார். பின் கேல்ஹாம் என்கின்ற ஊரில் உள்ள இறையியல் கல்லூரியில் சேர்ந்து இறையியல் பயின்றார். **  

## எழுத்துகளில்
செல்டிக் உள்ள ஆதாமின் முதல் புத்தகம் நரம்பு, குளோரி எட்ஜ், உடனடி புகழ் அடைந்தது. [சான்று தேவை] அவர் கலை, பிரதிபலிப்புகள், பிரார்த்தனை பிம்பங்கள் ஆகியவை வெளியான பல வசூல் என்பதால் செல்டிக் பாரம்பரியம் மீது அடித்தளம் அமைத்துக் கொண்டுள்ளது. அவரது புத்தகங்கள் பின்னிஷ் மற்றும் ஜெர்மன் உட்பட பல்வேறு மொழிகளில் மொழிபெயர்க்கப்பட்டுள்ளது வருகின்றன, மேலும் அமெரிக்க பதிப்புகளில் தோன்றியுள்ளன.  

ஆதாமின் புத்தகங்களை உள்ளிட்ட  
- அழ மான் இன்: செயிண்ட் பேட்ரிக் பாடல் மான் ன் அழ என்று அழைக்கப்படும் தவத்திலிருந்து. பெருங்கடலில் ஒரு பாலைவன: மலை ஸ்ட் பிரெண்டன் பிரேயர் அடிப்படையில் தவத்திலிருந்து - துணிச்சலான வாழ்ந்தற்கு கடவுளுடைய அழைப்பு. கழுகு கண்: பாடல் மீது தவத்திலிருந்து நீயே எனது விஷன் இருங்கள் செல்டிக் பாரம்பரியம் நவீன பிரார்த்தனை சேகரிப்பு: குளோரி எட்ஜ் என் ஹார்ட் சுடர்: செயிண்ட் எயிடன் வாழ்க்கை வடக்கின் தீ: செயிண்ட் குத்பெர்ட்டின் வாழ்க்கை ஈகிள்ஸ் 'விங்ஸ் மீது: செயிண்ட் சாட் வாழ்க்கை திறந்த வாயில்: ஆன்மீக வளர்ச்சிக்கு செல்டிக் பாணி பிரார்த்தனை சாலை வாழ்க்கை: தேடி மற்றும் ஆசைகளின் பிரதிபலிப்பு ரிதம் ஆஃப் லைஃப்: வாரம் SPCK ஒவ்வொரு நாளும் காலை, மதியம், மாலை மற்றும் இரவு விதிமுறை அலைகள் மற்றும் பருவங்கள்: செல்டிக் பாரம்பரியம் நவீன பிராத்தனைகள் மேலும் சேகரிப்பு வாக்கிங் முனைகள்: தேவனுடைய முன்னிலையில் வாழ்வது. டூர்ஸ் புனித மார்ட்டின்), செயின்ட் Ninian, செயின்ட் பேட்ரிக், நார்த்தம்ப்ரியா புனித ஓஸ்வால்ட் மற்றும் செயிண்ட் குத்பெர்ட்டின் கதைகள் மீது வரைதல், இந்த "எல்லைப்" பயணத்தில் அழைப்பிதழ் ஆகும்
# எராஸ்மஸ்


**திசிடெரியஸ் எராஸ்மஸ் ரோட்டரோடமஸ்** (*Desiderius Erasmus Roterodamus*) (28 October 1466 – 12 July 1536)) இடச்சு தத்துவஞானியும், கத்தோலிக்க இறையியலாளரும் ஆவார். இவர் வடக்கு மறுமலர்ச்சியின் சிறந்த அறிஞர்களில் ஒருவராகக் கருதப்படுகிறார். ஒரு கத்தோலிக்க பாதிரியாராக, இவர் ஒரு தூய இலத்தீன் பாணியில் எழுதிய பாரம்பரிய புலமையில் ஒரு முக்கிய நபராக இருந்தார். மனிதநேயவாதிகள் மத்தியில் இவருக்கு " மனிதநேயவாதிகளின் இளவரசர் " என்ற பெயர் இருந்தது. மேலும் " கிறிஸ்தவ மனிதநேயவாதிகளின் மகுடம்" என்றும் அழைக்கப்படுகிறார். நூல்களில் பணிபுரிய மனிதநேய நுட்பங்களைப் பயன்படுத்தி, புதிய ஏற்பாட்டின் முக்கியமான புதிய இலத்தீன் மற்றும் கிரேக்க பதிப்புகளைத் தயாரித்தார். இது கிறித்தவச் சீர்திருத்த இயக்கம் மற்றும் கத்தோலிக்க மறுமலர்ச்சி ஆகியவற்றில் செல்வாக்கு செலுத்தக்கூடிய கேள்விகளை எழுப்பியது. இவர், *ஆன் ஃப்ரீ வில்*  

## ஆரம்ப வாழ்க்கை

எராஸ்மஸ், 1460களின் நடுப்பகுதியில் 28 அக்டோபர் அன்று ராட்டர்டேம் நகரில் பிறந்தார்.  

## படைப்புகள்

### மொழிபெயர்ப்பு நூல்கள்
- கிரேக்க மொழியில் எழுதப்பட்ட விவிலியத்தின் புதிய ஏற்பாட்டுக்கு இலத்தீன் மொழியில் உரை விளக்கம் எழுதியுள்ளார்.
- சிசெரோ யூரிபிடஸ், லூசியன், ஆகியோரது நூல்களை மொழிபெயர்த்தார்.
### பிற
- இவரது உரையாடல்கள் (Colloquies) புகழ்பெற்றவை
- ஏழு நாட்களில் எழுதி முடித்த மடமையை புகழ்ந்து நூலில் கிறிஸ்துவ துறவிகள், திருச்சபை நீதிபதிகள், போப்பாண்டவர்கள், ஆகியவற்றை மையப்படுத்தி நையாண்டி விளக்கமளித்துள்ளார்.
- கிறிஸ்துவ இளவரசனுக்கான கல்வி என்ற நூலில் போர்களை தவிர்த்தல், சொத்து குவிப்பை விழாக்கள், மடங்களுக்கு பதில் பள்ளிகளை பெருக்கல், பற்றி வலியுறுத்தியுள்ளார்.
- அமைதி பற்றிய முறையீடு என்ற நூலில் போரின் நிறை குறைகளை விவாதித்துளார்.
# பொக்காலி (நெல்)


**பொக்காலி அரிசி** *(Pokkali Rice)* (மலையாளம் : പൊക്കാളി) ஒரு தனித்துவம் வாய்ந்த உப்புத்தன்மையை ஏற்றுக்கொள்ளக்கூடிய ஒரு அரிசி வகையாகும். இயற்கை முறையில் எவ்வித ரசாயணமும் இன்றி இப்பயிரானது விளைவிக்கப்படுகிறது.  

## பயிர் செய்யப்படும் இடம்
தென்னிந்தியாவில் கேரள மாநிலத்தில் ஆலப்புழா, திரிச்சூர், எர்ணாகுளம் ஆகிய மாவட்டங்களில் 5000 ஹெக்டேர் அளவில் சூன் மாதம் முதல் நவம்பர் மாதம் வரை சாகுபடி செய்யப்படுகிறது. ஏனெனில் இம்மாதங்களில் விளைநிலங்களில் நீரின் உப்புத்தன்மையின் அளவு குறைவாகக் காணப்படும். இப்பயிரானது 130 முதல் 140 செ.மீ. நீளம் வரை வளரக்கூடியது. இப்பயிரானது அக்டோபர் மாத இறுதியில் அறுவடை செய்யப்படுகிறது.  

## தன்மைகள்
இவ்வகை அரிசியானது மிகவும் சுவையாகவும் அதிக புரதச் சத்தையும் கொண்டுள்ளது; பாஸ்மதி அரிசி போல் நீளமாக இருக்கும்.மேலும் மருத்துவ குணமும் வாய்ந்தது.
# ஜஹானாரா பேகம்


**ஜஹானாரா பேகம்** ( *Jahanara Begum*, 23 மார்ச் 1614 – 16 செப்டம்பர் 1681) என்பவர் ஒரு முகலாய இளவரசியாவார். இவர் மொகலாய மன்னர் ஷாஜகானுக்கும் மும்தாஜ்க்கும் மூத்த மகளாக பிறந்தவர் ஆவார். இவர் நல்ல படிப்பாளியாகவும், சூபி ஞானநெறியை பின்பற்றுபவராகவும், கவிதை எழுதும் ஆற்றல் பெற்றவராகவும் இருந்தார். இவர் அரசு நிர்வாகத்தில் தனது தந்தை ஷாஜகானுக்கு உறுதுணையாக உதவிபுரிந்தார். ஷாஜகான் நாட்டின் முதல் பெண்மணி என்ற் அந்தஸ்தை ஜஹானாரா பேகத்திற்கு வழங்கினார். 1631 ஜூன் 17ல் மும்தாஜ் மறைந்தபோது அவருக்கு வயது 38. ஜஹானாரா பேகத்திற்கு வயது 17. மனைவியை இழந்த தந்தைக்கு ஆறுதலாக இருந்தார். இவர் திருமணம் செய்துகொள்ளவில்லை.  

தனது சகோதரர் தாராவின் மீது அளவற்ற அன்பு கொண்டிருந்தார். 1644 மார்ச் 29 ல் தாரா -நாதிரா பானு திருமணத்தை முன்னின்று நடத்தினார். திருமண ஏற்பாடுகளின் போது எதிர்பாராவிதமாக இவர் முகத்தில் தீக்காயங்கள் ஏற்பட்டது. ஷாஜஹானாபாத் (பழைய டெல்லி ) உருவாக்கப்பட்டபோது அதில் முக்கியப் பங்காற்றினார். அவரது வடிவமைப்பில் உருவாக்கப்பட்டதுதான் தற்போதைய சாந்தினி சௌக் பகுதி. 1658ல் ஷாஜகான் உடல் நலிவுற்றபோது அவரது மகன்களிடையே பதவிப்போராட்டம் தொடங்கியது. ஜஹானாரா பேகம் தாராவை ஆதரித்தார். ஆனால் போட்டியில் வெற்றி பெற்றவர் ஔரங்கசீப். சிறையில் அடைக்கப்பட்ட தனது தந்தை ஷாஜகானுக்கு ஆறுதலாக இருந்தார் ஜஹானாரா பேகம். நாட்டின் முதல் பெண்மணி என்ற் அந்தஸ்தை மீண்டும் ஜஹானாரா பேகத்திற்கு வழங்கினார் ஔரங்கசீப். ஆனால் அதை பெரிதாக கருதாமல் தனது தந்தையின் நினைவாகவே வாழ்ந்து 1681ல் மறைந்தார் ஜஹானாரா பேகம்.
# கென்காயி


ஹென்காய் (பாரசீக: هنكائي, ஹென்கியீ எனவும் ரோமானியமாகவும் அழைக்கப்படுகிறது), குகார் கிராமப்புற மாவட்டத்தில், கர்மன் மாகாணத்தின் பாஃப்ட் கவுன்டின் மத்திய மாவட்டத்தில் உள்ள ஒரு கிராமம் ஆகும். 2006 மக்கள் தொகை கணக்கெடுப்பின்படி, அதன் குடும்பம் 24 குடும்பங்களில் 96 ஆகும்.
# மாபுராணம்

**மாபுராணம்** என்பது ஒரு பழந்தமிழ் இலக்கண நூல் ஆகும். இது இரண்டாம் தமிழ் சங்க காலத்தியதாகக் கருதப்படுகிறது. இது தொல்காப்பியத்திற்கு முற்பட்டது. *பெருந் தொன்னூல்* என்ற தமிழ்ப் பெயருக்கு *மாபுராணம்* என்பது வடமொழிப் பெயராகும். புராணம் என்று பெயரிட்டு செய்யுள் இலக்கணம் முதலாவதாக பல்வகை இலக்கணமும் கூறுதல் வடநூலாருக்கு உடன்பாடு. இதனை வடநூல் அக்னி புராணத்தால் அறியலாம். இம்மாபுராணம் பெரும்பான்மை வெண்பாவும், சிறுபான்மை சூத்திரமுமாக இருந்தது.  

அகத்தியர் இயல், இசை, நாடகம் முதலிய எல்லாவற்றிற்கும் பரந்து விரிந்த இலக்கணம் அமைத்தார் என்றும் மாபுராணம் ஆசிரியர் அவற்றுள் ஒவ்வொரு பகுதியை எடுத்து தொகை, வகை வாரியாகக் கூறினார் என்றும் கொள்ளலாம்.  

மாபுராணத்தை எழுதியவர் குறுமுனிவரின் மாணாக்கர் பன்னிருவரில் சிகண்டி என்னும் முனிவர் ஆவார். அநாகுலன் என்ற பாண்டியனுக்கும் திலோத்தமை என்ற பெண்ணுக்கும் பிறந்த சாரகுமாரன் பாண்டியன் இசையறிதல் பொருட்டு இந்நூல் இயற்றப்பட்டது.
# அடினோ அதிநுண்ணுயிரிகள்



**அடினோ நச்சுயிரிகள்** *(Adenoviruses)* அல்லது **அண்ணவக நச்சுயிரிகள்** எனும் (*** அடினோவிரிடே*** உயிரியல் குடும்ப உறுப்பினர்கள்) நடுத்தர உருவளவு (90–100 மீநுண்மீட்டர்(மீநுண் மீ)), உறையற்ற ( புறக் கொழுப்பு இரட்டை அடுக்கில்லாத) நச்சுயிரிகள் ஆகும். இவை இரட்டைப்புரி டி.என்.ஏ. க்களைக் கொண்ட மரபன்தொகையின; இவை ஐக்கோசாஃஎடிரல் கட்டமைப்புள்ள உட்கருவன் கேப்சிடுகளைக் கொண்டுள்ளன. அடி மூக்குச் சதை அல்லது அண்ணச் சதையில் இருந்து முதன் முதலில் 1953 இல் கண்டுபிடிக்கப்பட்தால் இதற்கு அண்ணவக(அடினோ) நச்சுயியிரி என்று பெயர் ஏற்பட்டது.  

இவை பல முதுகென்பி விலங்கு ஓம்பிகளில் காணப்படுகின்றன; மாந்தரில் இவை 50 வெவ்வேறுவகைத் திரிபுகளில் அகல்விரிவான பல்வகைத் தொற்றுகளை உருவாக்குகின்றன; இவை இளஞ்சிறாரில் காண்ப்படும் தடிமன் போன்ற எளிய மூச்சுயிர்ப்புத் தொற்றுகளில் இருந்து உயிரைப் போக்கும் அச்சுறுத்தல் மிக்க, இயல்பு எதிப்பாற்றலை நலிவிக்கும் பல்லுறுப்புத் தாக்க நோய்களை உருவாக்கும் தொற்றுகள் வரை அமைகின்றன.  
- *அட்டாடினோ நச்சுயிரி*
- *அவியாடினோ நச்சுயிரி*
- *இக்ட்டாடினோ நச்சுயிரி*
- *மாசுட்டாடினோ நச்சுயிரி* ( இது அனைத்து மாந்தரின அண்ணவக(அடினோ) நச்சுயிரிகளையும் உள்ளடக்குகிறது)
- *சியாடினோ நச்சுயிரி*
- *டெசுட்டாடினோ நச்சுயிரி*
## அடினோ நச்சுயிரியின் தன்மை
அடினோ நச்சுயிரிகள் 360 செல்சியஸ் வெப்பநிலையில் ஏழு நாட்கள் வரை உயிரோடிருக்கும். 40 செல்சியசில் எழுபது நாட்கள் வரை உயிரோடிருக்கும். ஆனால் 560 செல்சியசில் இரண்டரை மணித்துளிகளில் அழிக்கப்படுகின்றன.  
அடினோ நச்சுயிரியில் நான்கு வகை எதிர்பொருட்கள் உள்ளன. அவை எதிர்பொருள் Aஇ, எதிர்பொருள் Bஇ, எதிர்பொருள் Cஇ, எதிர்பொருள் Pஇ எனப்படும். அடினோ நச்சுயிரிகள் சிவப்புக் குருதி அணுக்களை ஒன்று சேர்க்கும் தன்மை உடையன.  

## அடினோ நச்சுயிரிகள் பரவும் முறை
இவை காற்றிலும், நோய்வாய்ப்பட்ட உடல் உறுப்புகளைத் தொடும்போதும் பரவுகின்றன.  
நோய்கள்  
1. கடும் மேல்தொண்டை அழற்சி
1. கண்நோய்
1. கடும் நுரையீரல் நோய்
1. குளிர்காய்ச்சல்(நிமோனியா)
1. விழி வெளிப்படல அழற்சி
1. சில அடினோ நச்சுயிரிகள், ஆம்ஸ்டர் எனப்படும் விலங்குகளில் புற்றுநோயை உண்டாக்குகின்றன.

## மேல்தொண்டை அழற்சி
இந்தவகையில் காய்ச்சல், நீரக்கோப்பு, இருமல் முதலிய நோய்க் குறிகள் ஏற்படும்.  

## கடும் நுரையீரல் நோய்
இந்த வகையில் காய்ச்சல், இருமல், தலைவலி, தொண்டைக் கமறல் முதலியன ஏற்படும்.  

## குளிர்காய்ச்சல்
இந்தவகையில் நுரையீரல் தாக்கப்பட்டுக் காய்ச்சல், இருமல் முதலியன ஏற்படும்.  

## கடும் கண்நோய்
இது வழக்கமாக வயது வந்தவர்களிடம்தான் காணப்படுகின்றது. முதலில் ஒரு கண் தாக்க்கப்பட்டுப் பிறகு மற்றொரு கண் தாக்க்கப்படுகிறது. கண்கள் சிவந்தும் வீங்கியும் காணப்படும்.  

## விழி வெளிப்படல அழற்சி
இந்த நோய் ஒரு தொற்று நோய் போல் பரவக் கூடியது. இது பற்றவைத்தல் முதலிய வேலைகளில் ஈடுபட்டிருப்பவர்களிடம் ஏற்படுகின்றது. ஏனெனில் இவர்கள் தொழிலில், கண் விழி ஒளிப்படலம் எனப்படும் திரையில் சிறு காயங்கள், தூசியினாலோ, சிறு உலோகத் துண்டுகளினாலோ ஏற்பட்டு இப்புண்களின் மூலம் காற்றில் உள்ள அண்ணவக(அடினோ) நச்சுயிரிகள் கண்ணில் புகும்.  

## நோய்த் தடுப்பு முறைகள்
1. நோயுற்றவர்கள் பயன்படுத்திய பொருள்களைப் பயன்படுத்தாமல் இருப்பது.
1. நோயுற்றவர்களைத் தொட நேர்ந்தால் கண் முதலிய பாகங்களையும், கைகளையும் துப்புரவாகக் கழுவிக் கொள்வது.
1. பற்றுவைப்புத் தொழில் செய்வோர் கண் பாதுகாப்புக் கண்ணாடியைக் கட்டாயமாக அணிய வேண்டும்.
# தொடர் மற்றும் முழுமையான மதிப்பீடு


**தொடர் மற்றும் முழுமையான மதிப்பீடு** (Continuous and Comprehensive Evaluation - CCE) என்பது இந்தியாவில் 2009 ஆம் ஆண்டு அறிமுகப்படுத்தப்பட்ட ஒரு கல்வியியல் மதிப்பீட்டு முறையாகும். இந்த மதிப்பீட்டு முறை குழந்தைகளுக்கான இலவச மற்றும் கட்டாயக் கல்வி உரிமைச் சட்டத்தின்படியான கட்டாயத்தினால் நடைமுறைக்கு வந்தது. இந்த அணுகுமுறையானது இந்தியாவில் நடுவண் இடைநிலைக் கல்வி வாரியத்தாலும் இந்தியாவிலுள்ள மாநில அரசுகளாலும் 1 முதல் 10 வகுப்பு வரை பயிலும் மாணவர்களுக்கு நடைமுறைப்படுத்தப்பட்டது. இது மாணவர்களை தொடர்ந்தும் முழுமையாகவும் மதிப்பீடு செய்யும் வகையில் அறிமுகப்படுத்தப்பட்டது. 2017-ஆம் ஆண்டில், இந்த நடைமுறையானது 10 ஆம் வகுப்பு பொதுத்தேர்வைச் சந்திக்க இருக்கும் மாணவர்களுக்கு நீக்கப்பட்டது.  

கர்நாடக அரசு இந்த மதிப்பீட்டு முறையை 1 முதல் 9 முடிய உள்ள வகுப்புகளுக்கு அறிமுகப்படுத்தினர். பின்னர் 12-ஆம் வகுப்பிற்கும் அறிமுகப்படுத்தப்பட்டது. தொடர் மற்றும் முழுமையான மதிப்பீட்டின் முக்கிய நோக்கமானது, பள்ளியில் இருக்கும் போது குழந்தையின் ஒவ்வொரு தன்மையையும் மதிப்பீடு செய்வதாகும். மாணவர் ஆண்டு முழுவதும் பல தேர்வுகளுக்கு உட்கார வேண்டியிருக்கும் என்பதால், தேர்வுகளின் போது/முன் குழந்தை மீதான அழுத்தத்தைக் குறைக்க இது உதவும் என்று நம்பப்பட்டது, இதில் எந்தத் தேர்விலும் உள்ளடக்கப்பட்ட பாடத்திட்டம் ஆண்டு இறுதியில் மீண்டும் தேர்வில் சேர்க்கப்படமாட்டாது. தொடர் மற்றும் முழுமையான மதிப்பீட்டு முறையானது, அதன் உண்மையான வடிவத்தில் நடைமுறைப்படுத்தப்பட்டால் பாரம்பரியமான கரும்பலகையுடனான விரிவுரை முறை கற்பித்தலில் இருந்து மகத்தான மாற்றங்களைக் கொண்டுவருவதற்காக ஏற்படுத்தப்பட்டதாகக் கூறப்பட்டது.  

இந்த முறையின் ஒரு பகுதியாக, மாணவர்களின் மதிப்பெண்கள் தர நிலைகளாக மாற்றப்பட்டன, அவை கல்விசார் பாடத்திட்டத்துடன் இணைந்து மற்றும் கல்வி சார் இணை பாடத்திட்ட மதிப்பீடுகளின் மூலம் மதிப்பீடு செய்யப்பட்டன. கல்வித் திட்டத்தின் முடிவில் ஒற்றைத் தேர்வுக்குப் பதிலாக ஆண்டு முழுவதும் சிறிய அளவிலான சோதனைகளை மேற்கொள்வதன் மூலம் தொடர்ச்சியான மதிப்பீட்டின் மூலம் மாணவர் மீதான பணிச்சுமையைக் குறைப்பதே இதன் நோக்கமாகும். பணி அனுபவத் திறன், சாமர்த்தியம், புத்தாக்கம், நிலைத்தன்மை, குழுப்பணி, பொதுப் பேச்சு, நடத்தை போன்றவற்றின் அடிப்படையில் மாணவர்களுக்கு மதிப்பெண்கள் வழங்கப்பட்டன. இது கல்வியில் சிறந்து விளங்காத மாணவர்கள் கலை, மனிதநேயம், விளையாட்டு, இசை, தடகளம் போன்ற துறைகளில் திறமையை வெளிப்படுத்த உதவியதுடன், அறிவுத் தாகம் கொண்ட மாணவர்களை ஊக்குவிக்கவும் உதவியது.
# சிதம்பர விநாயகர் மாலை



**சிதம்பர விநாயகர் மாலை** என்பது சோழவந்தான் கல்மண்டபத்தில் உள்ள சிதம்பர விநாயர் மீது அரசஞ்சண்முகனார் பாடிய முப்பது பாடல்களைக் கொண்ட நூலாகும். 1914 ஆம் ஆண்டில் மு. ரா. கந்தசாமிக் கவிராயர் இந்நூலினை வெளியிட்டுள்ளார்.  

## பார்வை நூல்

ஆய்வுலகம் போற்றும் ஆசிரியமணிகள், பதிப்பு - வி. மி. ஞானப்பிரகாசம்,சே. ச., க. சி. கமலையா, தமிழ்ப் பண்பாட்டு மன்றம்.
# சூரிய உப்பு நீர் வடிகட்டி

**சூரிய உப்பு நீர் வடிகட்டி** (*Solar still*) என்பது உப்பு நீரைக் குடிநீராக, சூரிய ஆற்றலின் உதவியுடன் மாற்ற உதவும் ஒரு சூரியக் கருவியாகும். கலனில் சேகரிக்கப்பட்ட உப்பு நீர் சூரிய ஆற்றலின் உதவியால் ஆவியாகிறது. மேலே உள்ள கண்ணாடியில் இந்த நீராவி பட்டு குளிர்ச்சி அடைந்து தூய நீராக கலனில் சேகரமாகிறது. கண்ணாடி அல்லது தூய நெகிழித்தகடு சரிவாக இருப்பதால் நீர் சேகரிப்பு சாத்தியமாகிறது. பல வகையான சூரிய உப்பு நீர் வடிகட்டிகள் உள்ளன. ஒரு பக்க சாய்வு, இரு பக்க சாய்வு வடுகட்டிகள் மற்றும் பெரிய அளவிலான வடிகட்டிகள் உள்ளன.  

இந்த செயல்முறையினால் உப்புகள் மற்றும் கன உலோகங்கள் போன்ற அசுத்தங்கள் நீக்கப்படுகின்றன. மேலும் நுண்ணுயிரிய உயிரினங்களும் நீக்கப்படுகின்றன. இறுதியில் தூய காய்ச்சி வடிகட்டிய நீர் கிடைக்கிறது.
# வீர சோழன் ஆறு


** வீர சோழன் ஆறு** என்பது இந்தியாவில் தமிழ்நாட்டில் மயிலாடுதுறை மாவட்டம், நாகப்பட்டினம் மாவட்டத்தில் பாயும் ஆறு ஆகும். இது தஞ்சாவூர் மாவட்டத்தில் திருவிடைமருதூர் அருகிலுள்ள காவிரியின் கிளை ஆறு ஆகும். மயிலாடுதுறை குத்தாலம் சீர்காழி ஆகிய ஒன்றியங்களில் வளம் கொழிக்க செய்கிறது்
# இலட்சத்தீவு காவல் துறை

**இலட்சத்தீவு காவல் துறை** (Lakshadweep Police) என்பது இலட்சத்தீவுகள் ஒன்றியப் பகுதியின்   சட்ட அமலாக்க அமைப்பு ஆகும்.  

## நிர்வாக அமைப்பு
இலட்சத்தீவு காவல் துறையானது உள்துறை அமைச்சகம் மற்றும் அரசின் நேரடி கட்டுப்பாட்டின்  கீழ் காவல்துறையின் தலைமை இயக்குனரின் தலைமையில் இயங்கி வருகிறது.
# ஐரோப்பிய இளைஞர் பிரச்சாரம்


**ஐரோப்பிய இளைஞர் பிரச்சாரம்** (EYC) - 1950 களில் செயல்பட்டது - சிஐஏ முன்னணி அமைப்பான யுனைட்டட் ஐரோப்பாவின் (ACUE) அமெரிக்கக் குழுவால் நிதியளிக்கப்பட்ட அமைப்பு ஆகும், மேலும் கிழக்கு ஐரோப்பிய ஒன்றியத்தில் கம்யூன்டர்னனுக்கு ஒரு பிரதிபலிப்பாக உருவாக்கப்பட்டது. EYC ஐரோப்பிய இயக்கத்தின் ஒரு பகுதியாக உள்ள இளம் ஐரோப்பிய இயக்கத்துடன் இணைக்கப்படவில்லை.  

ஐரோப்பிய இளைஞர்களிடையே ஒரு ஐரோப்பிய-ஐரோப்பிய அணுகுமுறையை ஊக்குவிப்பதற்காக EYC பணியாற்றி, "மாநாடுகள் மற்றும் கண்காட்சிகள், சினிமா நிகழ்ச்சிகள், ரேடியோ ஒளிபரப்புகள் மற்றும் வெளியீடுகள் ஒரு பெரிய வரிசை" ஆகியவற்றின் பாரிய விளம்பர பிரச்சாரத்தை நடத்தியது. ஜீன் மோரே மற்றும் ஃபாஸ்டா டெஸ்ஹோர்ம்ஸ் இந்த நேரத்தில் முக்கிய அமைப்பாளர்களாக இருந்தனர்.  

EYC கிறிஸ்டினா நோர்விக்குடைய டாக்டர் ஆய்வு, கிறிஸ்டினா நார்விக், "15 க்கும் மேற்பட்ட ஐரோப்பிய நாடுகளில் வேறுபட்ட முறையில் EYC, ஒவ்வொன்றும் வெவ்வேறு விதமாகவும், தீவிரமாக மாறி வருகின்றன என்றும் தெரிவிக்கிறது. பெனெலக்ஸ் நாடுகளும் தங்கள் பங்கைக் கொண்டிருந்தன ... கிழக்கு ஐரோப்பாவில் உள்ள நாடுகள் இன்னமும் ஜனநாயகத்திற்கு மாற்றப்பட்டு, ஐரோப்பாவைச் சேர்ந்தவையாகும் என்று பல தீவிரமான நபர்கள் நினைத்தனர்.ஆனால் பனிப்போர் உண்மையில் ஐரோப்பிய ஒருங்கிணைப்பு செயல்பாட்டில் முக்கிய பங்கைக் கொண்டிருந்தது, ஒரு உள்ளூர் மட்டத்தில் ... 1951 இல் மேற்கு ஐரோப்பிய மற்றும் அமெரிக்க அரசியல்வாதிகள் உள்ள கிழக்கு பெர்லின் நகரில் நடைபெற்ற சர்வதேச இளைஞர் விழா இது EYC க்கு ஐரோப்பிய ஒன்றியத்தின் ஒத்துழைப்புடன் அமைக்கப்பட்டிருந்தது. ஐக்கிய நாடுகள் சபையின் அமெரிக்கக் குழுவானது அதன் உறுப்பினர்கள் அமெரிக்க இரகசிய சேவை முகவர்களாக இருந்தனர், அமெரிக்க நிதியுதவி இல்லாமல் பிரச்சாரம் உயிர்பிழைத்திருக்க முடியாது இ. "  

EYC 1958 இல் கலைக்கப்பட்டது, ஏனெனில் அதன் ஒரே funder, ACUE, அதன் நிதி திரும்பியது.
# இளமை வளையம்


கண் விழி வெண்படலத்தில் கொழுப்புப் பொருள் உட்பரவுதல் இளமை வளையம் எனப்படும்.  

## இளமை வளையம் உருவாதல்
கண் விழி வெண்படலத்தில் கொழுப்புப் பொருள் உட்பரவுதலின் போது ஏறத்தாழ ஒரு மில்லி மீட்டர் அகலமுள்ள சாம்பல் வண்ணப் பிறை வடிவ வளைவுகளில் ஒன்று மேலும் மற்றொன்று கீமுமாகத் தோன்றிப் பக்கவாட்டில் இணைந்து கண் விழி வெண்படலத்திலிருந்து சற்றுத் தொலைவில் ஒரு வளையத்தை ஏற்படுத்தும். இவ்வளையத்திற்கும் கண் விழி வெண்படலத்திற்கும் இடையே நோயற்ற வெண்படலப் பகுதி இருக்கும்.  

## குறிப்பு
- இளமை வளையம் கண் அமைப்பையோ, பார்வையையோ பாதிப்பதில்லை.
- இது மிக அரிதாக தோன்றுகிறது.
- குழந்தைகளுக்கு ஏற்பட்டால் அதற்கு இளமை வளையம் என்றும் பெரியவர்களுக்கு ஏற்பட்டால் அதற்கு முதுமை வளையம் எனவும் பெயர்.
# ரெவரெண்ட் டாக்டர் கார்ல் கிரால்

**' மேதகு முனைவர் கார்ல் கிரால் ** இவர் 1838 ஆம் ஆண்டு சனவரி முதல் நாள் ஜெர்மனி நாட்டில் சேக்சனியில் உள்ள மீகெலன் எனும் இடத்தில் பிறந்தார். லீப்சிக் எனும் இடத்தில் கல்வி பயின்றார். 1870 இல் பாதிரியாராக அமர்த்தப்பட்டார்.  

## வருகை

1870 ஆம் ஆண்டு நவம்பர் மாதம் 19 ஆம் நாள் இந்தியாவிற்கு வருகை புரிந்தார்.  

## தமிழ்ப் பணி

இவர் ஜெர்மன் மொழியில் திருக்குறளை மொழிபெயர்த்துள்ளார். முழு திருக்குறளையும் மொழிபெயர்க்கும் முன் காலமானார். சிவஞான சித்தியார் எனும் நூலையும் மொழிபெயர்த்துள்ளார்.  

## பாராட்டு

போப் அவர்கள் இவர் மொழிபெயர்ப்பை பயனுடைய ஒன்று என்று பாராட்டியுள்ளமை குறிப்பிடற்குரியது.  

## இறப்பு

இவர் 1879 ஆம் ஆண்டு ஜூலை 15 ஆம் நாள் தரங்கம்பாடியில் உயிர்நீத்தார்.  

## பார்வை நூல்

ஐரோப்பியர் தமிழ்ப்பணி, பேராசிரியர் கா. மீனாட்சிசுந்தரம். சென்னைப் பல்கலைக்கழகம் -- 2௦03
# கிராம ஊராட்சி



**கிராம ஊராட்சி** (*Gram panchayat*) தமிழ்நாட்டில் 500 எண்ணிக்கைக்கு அதிகமான மக்கள் தொகை உள்ள கிராமங்களில் 12,524 கிராம ஊராட்சி மன்றங்கள் அமைக்கப்பட்டுள்ளன. இவற்றின் செயல்பாடுகள் முறையே:  
- கிராம ஊராட்சியின் உறுப்பினர்கள் மக்களால் தேர்தல் மூலமாக நேரடியாக தேர்ந்தெடுக்கப்படுகிறார்கள்.
- கிராம ஊராட்சியின் தலைவர் உறுப்பினர்கள் மூலம் நேரடியாக தேர்ந்தெடுக்கப்படுகிறார்.
- ஒவ்வொரு கிராம ஊராட்சியிலும் 7 உறுப்பினர்களுக்கு குறையாமல் 15 உறுப்பினர்களுக்கு மிகாமல் உள்ளனர்.
- உறுப்பினர்கள் மற்றும் தலைவர் ஆகியோரின் பதவிக்காலம் 5 ஆண்டுகள் ஆகும்.
- கிராம ஊராட்சியின் ஆய்வாளராக மாவட்ட ஆட்சியாளர் செயல்படுகிறார்.

## கிராம ஊராட்சி மன்றத்தின் மூலம் நிறைவேற்றப்படும் பணிகள் கடமைகள்:
- படிப்பகங்கள் ஏற்படுத்துதல், வானொலி மற்றும் தொலைக்காட்சி பெட்டிகள் நிறுவுதல் விளையாட்டு மற்றும் உடற்பயிற்சி நிலையங்களை ஏற்படுத்துதல்
- தெரு விளக்குகள் அமைத்தல
- சிறுபாலங்கள் கட்டுதல்
- ஊர்ச்சாலைகள் அமைத்தல் ,சாலை பராமரிப்பு
- குடிநீர்க் கிணறு தோண்டுதல்
- கழிவு நீர்க்கால்வாய் அமைத்தல்
- சிறிய பாலங்கள் கட்டுதல்
- வீட்டுமனைப் பிரிவுகளுக்கு அனுமதி வழங்குதல்
- கிராம நூலகங்களைப் பராமரித்தல்
- தொகுப்பு வீடுகள் கட்டுதல்
- இளைஞர்களுக்கான பொழுது போக்கு மற்றும் விளையாட்டு மைதானங்களை நிறுவுதல், பராமரித்தல் ஆகியன ஆகும்.
- வீட்டு வரி, குழாய் வரி, தொழில் வரி, சொத்து வரி போன்ற வரிகள் வசூலிக்கப்படுகின்றன. அந்நிதியிலிருந்து பணிகளுக்குச் செலவிடப்படுகிறது.

## கிராம ஊராட்சியின் வருவாய்
- வீட்டுவரி,தொழில் வரி,கடைகள் மீது விதிக்கப்படும் வரி அபாரதக் கட்டணங்கள்
- குடிநீர்க்குழாய் இணைப்புக் கட்டணம்
- நிலவரியிலிருந்து ஒரு குறிப்பிட்ட பங்கு
- சொத்துரிமை மாற்றத்தின் மீதான வரியிலிருந்து ஒரு பங்கு
- சொத்துரிமை மாற்றத்தின் மீதான தீர்வையில் இருந்து ஒரு பங்கும் கிராம ஊராட்சிக்கு வருவாயாக கிடைக்கிறது.
- இவைகளால் வரும் வருவாய் மட்டுமே போதாது. எனவே மத்திய மாநில அரசுகள் பல்வேறு திட்ட நிதிகளையும் ,மானியங்களையும், உதவித் தொகைகளையும் மாவட்ட ஊரக வளர்ச்சி முகமை மூலமாக ஊராட்சிகளுக்கு வழங்குகின்றன.
- மத்திய மாநில அரசுகள்வழங்கும் மானியங்கள் தான் முதன்மையானவருவாய் ஆகும்.

## கிராம சபை / ஊர்மன்றக் கூட்டம்

- ஒவ்வொரு கிராமத்திலும் கிராம சபை ஊர் மன்றக் கூட்டம் அமைக்கப்பட்டுள்ளது.
- கிராம ஊராட்சியின் வாக்காளர் பட்டியலில் உள்ள அனைவரும் இதில் இடம் பெற்றுள்ளனர்.
- கிராம சபைக் கூட்டத்திற்கு கிராம ஊராட்சித் தலைவர் தலைமை வகிப்பார்.
- ஊர்மன்றக் கூட்டங்கள் ஆண்டுக்கு நான்கு (ஏப்ரல் 2022 முதல் ஆண்டிற்கு 6 முறை கிராம சபை கூட்டம் நடைபெறும் என அறிவிக்கப்பட்டுள்ளது. மார்ச் 22 - உலக தண்ணீர் தினம், நவம்பர் 1- உள்ளாட்சி தினம் புதிதாக சேர்க்கப்பட்டுள்ளது) முறை கூடுகின்றன. அந்நாட்கள்: ஜனவரி 26 குடியரசு நாள், மே 1 தொழிலாளர் நாள், ஆகத்து 15 இந்திய விடுதலை நாள், அக்டோபர் 2 மகாத்மா காந்தி பிறந்த நாள்.

கிராமத் திட்டங்களுக்கு ஒப்புதல் அளித்தல். ஆண்டு வரவு செலவுத் திட்டங்களுக்கு ஒப்புதல், திட்டங்களின்பயனாளிகள் யார் என்பது போன்றவற்றிற்கு ஒப்புதல் அளித்தல் ஆகியவை கிராம சபையின் பணிகள் ஆகும்.  

## இதனையும் காண்க
- வருவாய் கிராமம்
- கணக்கெடுப்பில் உள்ள ஊர்
- ஊராட்சி ஒன்றியம்
- மாவட்ட ஊராட்சி
- மாவட்ட ஊரக வளர்ச்சி முகமை
- மாநகராட்சி
- நகராட்சி
- பேரூராட்சி
- மாவட்டம்
- வருவாய் வட்டம்
- குறுவட்டம்
- வருவாய் கிராமம்
- கணக்கெடுப்பில் உள்ள ஊர்
# லூயிஸ் வால்டர் அல்வாரெஸ்


**லூயிஸ் வால்டர் அல்வாரெஸ்** ( Luis Walter Alvarez ஜூன் 13, 1911 - செப்டம்பர் 1, 1988) ஓர் அமெரிக்க சோதனை இயற்பியலாளர், கண்டுபிடிப்பாளர் மற்றும் பேராசிரியர் ஆவார். இவர் 1968 ஆம் ஆண்டில் ஹைட்ரஜன் குமிழி அறையின் வளர்ச்சிக்காக இயற்பியலுக்கான நோபல் பரிசு பெற்றார். இது துகள் இயற்பியலில் அதிர்வு நிலைகளைக் கண்டறிய உதவுகிறது. *அமெரிக்கன் ஜர்னல் ஆஃப்* பிசிக்ஸ் இவரைப் பற்றி கருத்து தெரிவிக்கையில், "லூயிஸ் அல்வாரெஸ் இருபதாம் நூற்றாண்டின் மிக அற்புதமான மற்றும் உற்பத்தி சோதனை இயற்பியலாளர்களில் ஒருவர்."எனக் கூறியது.  

1936 இல் சிகாகோ பல்கலைக்கழகத்தில் முனைவர் பட்டம் பெற்ற பிறகு, அல்வாரெஸ் பெர்க்லியின் கலிபோர்னியா பல்கலைக்கழகத்தில் உள்ள ஏர்னஸ்ட் லாரன்சின் கதிர்வீச்சு ஆய்வகத்தில் வேலைக்குச் சென்றார். கதிரியக்கக் கருக்களில் கே- எலக்ட்ரான் பிடிப்பைக் கண்காணிக்க அல்வாரெஸ் பல சோதனைகளை மேற்கொண்டார். இது பீட்டா சிதைவு கோட்பாட்டின் மூலம் கணிக்கப்பட்டது.  

1940 ஆம் ஆண்டில் அல்வாரெஸ் எம்ஐடி கதிர்வீச்சு ஆய்வகத்தில் சேர்ந்தார். அங்கு இவர் இரண்டாம் உலகப் போரின் கதிரலைக் கும்பா திட்டங்களில் பங்களித்தார். மன்காட்டன் திட்டத்தில் ராபர்ட் ஓப்பன்ஹீமர்மருக்காக பணிபுரிய லாஸ் அலமோஸுக்கு வருவதற்கு முன்பு அல்வாரெஸ் சிகாகோ பல்கலைக்கழகத்தில் என்ரிகோ பெர்மிக்கான அணு உலைகளில் பணிபுரிந்தார். அல்வாரெஸ் வெடிக்கும் வில்லைகள் வடிவமைத்தல் மற்றும் வெடிக்கும் பலச் சுற்று வெடிபொருள் தயாரிப்பு ஆகியவற்றில் பணியாற்றினார்.  

அல்வாரெஸ் ஜேசன் பாதுகாப்பு ஆலோசனைக் குழு, போஹேமியன் சங்கம் மற்றும் குடியரசுக் கட்சியின் உறுப்பினராக இருந்தார் . அல்வாரெஸ் வானியற்பியல் விஞ்ஞானி ரிச்சர்ட் முல்லரின் ஆலோசகராக இருந்தார்.  

## ஆரம்ப கால வாழ்க்கை
லூயிஸ் வால்டர் அல்வாரெஸ் ஜூன் 13, 1911 அன்று சான் பிரான்சிஸ்கோவில் பிறந்தார். இவரது தந்தை வால்டர் சி. அல்வாரெஸ், ஒரு மருத்துவர் ஆவார். இவரது தாய் ஹாரியட் நீ ஸ்மித் ஆவார். இவரது ஸ்பானிஷ் மருத்துவரான லூயிஸ் எஃப் என்பவரின் பேரன் ஆவார். இவர் கியூபாவில் சிறிது காலம் வாழ்ந்தார். பின்னர் இறுதியாக அமெரிக்காவில் குடியேறினார். ஸ்பெயினின் அஸ்டூரியாஸில், தொழுநோயைக் கண்டறிவதற்கான சிறந்த முறையைக் கண்டுபிடித்தார். லூயிசுக்கு கிளாடிஸ் எனும் ஒரு மூத்த சகோதரி , மற்றும் பாப் எனும் இளைய சகோதரனும் பெர்னிஸ் எனும் இளைய சகோடதரியும் இருந்தனர். இவரது அத்தை, மாபெல் அல்வாரெஸ், கலிபோர்னியா கலைஞராக இருந்தார். அவர் நெய்யோவியத்தில் நிபுணத்துவம் பெற்றவர்.  

இவர் 1918 முதல் 1924 வரை சான் பிரான்சிஸ்கோவில் உள்ள மேடிசன் பள்ளியிலும், பின்னர் சான் பிரான்சிஸ்கோ பாலிடெக்னிக் உயர்நிலைப் பள்ளியிலும் பயின்றார் . 1926 ஆம் ஆண்டில், இவரது தந்தை மாயோ மருத்துவச் சிற்றில் ஒரு ஆராய்ச்சியாளரானார்.பின்னர் இவரது குடும்பம் மினசோட்டாவின் ரோசெஸ்டருக்கு குடிபெயர்ந்தது.அங்கு அல்வாரெஸ், ரோசெஸ்டர் உயர்நிலைப் பள்ளியில் பயின்றார். இவர் பெர்க்லியில் உள்ள கலிபோர்னியா பல்கலைக்கழகத்தில் பயில வேண்டும் என்று எதிர்பார்த்திருந்தார். ஆனால், ரோசெஸ்டரில் உள்ள தனது ஆசிரியர்களின் வற்புறுத்தலின் பேரில், இவர் அதற்கு பதிலாக சிகாகோ பல்கலைக்கழகத்திற்குச் சென்றார். அங்கு இவர் 1932 இல் இளங்கலைப் பட்டம் பெற்றார், 1934 இல் முதுகலைப் பட்டமும் பெற்றார்.1936 இல் இவரது முனைவர் பட்டம் பெற்றார்.
# அல்லியம் காரினேட்டம்


**அலியம் காரினாட்டம்** (Allium carinatum, *keeled garlic* or *witch's garlic*) 60 செ.மீ உயரம் வரை வளரும் நீண்டகால தாவரமாகும். இது ஆசியா, துருக்கியின் சில பகுதிகள் மத்திய மற்றும் தெற்கு ஐரோப்பா முழுவதும் பரவலாக உள்ளது. பல இடங்களில் ஒரு அலங்கார தாவரமாகவும், அதன் நறுமணமுள்ள சுளைகள் உணவில் சுவைக்காகவும் பயன்படுகிறது.  

## வகைகள்
பல்வேறு தாவர பெயர்கள் இடம்பெற்றுள்ளன, ஆனால் இரண்டு மட்டுமே அடையாளம் காணப்பட்டுள்ளன:  

## பரவல்
அலியம் காரினாட்டம், ஸ்பெயினிலிருந்து துருக்கி வரையிலான மத்தியதரைக் கடல் பகுதியில் தோன்றியதாக கருதப்படுகிறது, வடக்கில் ஸ்வீடன் மற்றும் பால்டிக் குடியரசு பகுதியிலும் காணப்படுகிறது. இது பிரித்தானிய தீவுகளில் இயற்கையாகவே உள்ளது.
# நேம்சா கிப்சன்

**நேம்சா கிப்சன்**  (*Nemcha Kipgen*) ஒரு இந்திய அரசியல்வாதியும், மணிப்பூர் மாநில பாரதிய ஜனதா கட்சியின் உறுப்பினரும் ஆவார். 2017 கிப்சன் 2017 ஆம் ஆண்டு முதல் பாரதிய ஜனதா கட்சியிலிருந்து காங்போக்பி தொகுதியில் இருந்து மணிப்பூர் சட்டமன்ற உறுப்பினராக உள்ளார். முதல்வர் பிரேன் சிங்கின் முதல் அமைச்சரவையில் சமூக நலன் மற்றும் ஒத்துழைப்பு அமைச்சராக (2017-2020) இருந்தார். துணி, வணிகம் மற்றும் தொழில்துறைக்கான அமைச்சராகவும், பிரேன் சிங்கின் இரண்டாவது அமைச்சரவையில் கூட்டுறவுத் துறை அமைச்சராகவும் பதவியிலிருந்தார்.
# மாவட்ட ஊராட்சி


**மாவட்ட ஊராட்சி** (*District Panchayat*) என்பது இந்தியாவில் எல்லா மாநிலங்களிலும் மாவட்ட அளவில் செயல்படும் உள்ளாட்சி அமைப்பு ஆகும். உள்ளாட்சி அமைப்புகளில் இது மூன்றாம்படியில் உள்ளது. இதன் உறுப்பினர்கள் மக்களால் நேரடியாகத் தேர்ந்தெடுக்கப்படுகின்றனர். இதன் தலைவர் மறைமுகத் தேர்தல் மூலம் தேர்ந்தெடுக்கப்படுகிறார்.  

## தமிழ்நாடு
தமிழ்நாட்டில் சென்னை மாவட்டம் தவிர்த்த ஒவ்வொரு மாவட்டத்திற்கும் மாவட்ட ஊராட்சிக் குழு அமைக்கப்பட்டுள்ளது. 50,000 மக்கள்தொகைக்கு ஒருவர் என்ற அடிப்படையில் மாவட்ட ஊராட்சிக்குழு உறுப்பினர்கள் வாக்காளர்களால் நேரடியாகத் தேர்ந்தெடுக்கப்படுகிறார். மாவட்ட ஊராட்சியின் தலைவர் மறைமுகத் தேர்தல் மூலம் தேர்ந்தெடுக்கப்படுகிறார். அதாவது உறுப்பினர்கள் தங்களுக்குள் ஒருவரைத் தலைவராக தேர்ந்தெடுக்கிறார்கள். இவர்களின் பதவிக்காலம் 5 ஆண்டுகள் ஆகும்.  

## மாவட்ட ஊராட்சியின் கடமைகள்:
- மாவட்டத்திலுள்ள அனைத்து கிராம ஊராட்சிகள் மற்றும் ஊராட்சி ஒன்றியங்கள் செயல்படுத்தும் வளர்ச்சித் திட்டங்கள் குறித்தும், சாலை மேம்பாடு குறித்தும் அரசுக்கு ஆலோசனை வழங்குவது இதன் கடமையாகும்.
- மாவட்டத்தில் மேற்கொள்ளப்படும் வளர்ச்சித்திட்டங்களின் முன்னேற்றத்தைக் கண்காணித்தல் போன்றவையும் இதன் கடமைகள் ஆகும்.

## மாவட்ட ஊரக வளர்ச்சி முகமை

- மாவட்ட ஆட்சித் தலைவரே மாவட்ட ஊரக வளர்ச்சித் திட்ட இயக்குநர் ஆவார். அவருக்கு உதவிட மாவட்ட உதவி திட்ட இயக்குநர் மற்றும் திட்ட உதவி இயக்குநர்கள் பணிகளை மேற்கொள்வர்.
- மாவட்டம் முழுவதற்கும் ஒரு வரைவு வளர்ச்சித் திட்டத்தை தயாரிப்பது இதன் பணி ஆகும்.
- இதன் உறுப்பினர்கள் உள்ளாட்சி அமைப்புகளில் தேர்ந்தெடுக்கப்பட்ட பிரதிநிதித் தேர்தல் மூலம் தேர்ந்தெடுக்கின்றனர்.
- அம்மாவட்டத்தில் உள்ள மக்களவை உறுப்பினர்கள் மற்றும் சட்டமன்ற உறுப்பினர்களும் இக்குழுவில் இடம் பெற்றுள்ளனர்.
மாவட்ட முழுமைக்குமான வளர்ச்சித்திட்டம் தயாரித்து மாநிலத் திட்டக்குழுவிற்கு அனுப்பி வைப்பது மாவட்டத் திட்டக்குழுவின் கடமை ஆகும்.  

## இதனையும் காண்க
- கிராம ஊராட்சி
- ஊராட்சி ஒன்றியம்
- மாவட்ட ஊரக வளர்ச்சி முகமை
- மாநகராட்சி
- நகராட்சி
- பேரூராட்சி
- மாவட்டம்
- வருவாய் வட்டம்
- குறுவட்டம்
- வருவாய் கிராமம்
- கணக்கெடுப்பில் உள்ள ஊர்
# பதின்மை வரி விதி


**பதின்மை வரி விதி** (*tithe*; பண்டைய ஆங்கிலம்: *teogoþa* "tenth") என்பது ஒருவரின் வருமானத்தில் பத்தில் ஒரு பங்கை காணிக்கையாக அல்லது வரியாக தங்களின் மதம் சார்ந்த ஆலயத்திற்கு செலுத்துவதாகும். இதனை பதின்மை, பதின்கூற்று வரி, பதின்மைப் பண்ட வரி, கோவிலக மகன்மை, பத்தில் ஒன்று பதின்மை வரி விதி என்றும் அழைக்கப்படுகிறது. இன்றைய சூழலில் தசம பாகம் கொடுப்பது தன்னார்வத்துடன் பணமாகவோ, காசோலையாகவோ அல்லது பொருட்களாகவோ செலுத்துகின்றனர். ஆனால் வரலாற்றின் துவக்கத்தில் பார்த்தால் தசம பாகம் கொடுப்பது ஒரு பிரத்தியேக வகை சார்ந்த விவசாயத்தின் நில ஆண்டு பலனாக மட்டுமே படைத்துள்ளனர்.  

## கிறித்தவத்தில்
பரிசுத்த வேதாகமத்தில் உள்ள பழைய ஏற்பாடு புத்தகத்தில் தசமபாகத்தைப் பற்றிக் கூறினாலும், புதிய ஏற்பாடு புத்தகத்தில் தசமபாகத்தைப்பற்றி, ஒருவர் சுயவிருப்பத்தின்படி கொடுத்து ஆலயத்தை ஆதரித்து வழிநடத்தலாம் என்று கூறுகிறது.  

நான் வந்திருக்கும் போது பணஞ்சேர்க்குதல் இராதபடிக்கு, உங்களில் அவனவன் வாரத்தின் முதல்நாள்தோறும், தன்தன் வரவுக்குத் தக்கதாக எதையாகிலும் தன்னிடத்திலே சேர்த்து வைக்கக்கடவன். *|1|கொரிந்தியர்|16:2|*  

அவனவன்விசனமாயுமல்ல, கட்டாயமாயுமல்ல, தன்மனதில் நியமித்தபடியேகொடுக்கக்கடவன்; உற்சாகமாய்க்க கொடுக்கிறவனிடத்தில் தேவன் பிரியமாயிருக்கிறார்.  
*|2|கொரிந்தியர்|9:7|*  

இதைதொடர்ந்து, வசனங்களில் அனனியா என்ற பெயர் கொண்ட மனிதனும் அவனுடைய மனைவி சப்பீராளும் தங்கள் காணியாட்சியை விற்று, அதன் கிரயத்திலே ஒரு பங்கை வஞ்சித்து வைத்து, ஒரு பங்கைக் கொடுத்தார்கள். ஆலயத்திற்குரிய பங்கை ஏமாற்றியதை அப்போஸ்தலனாகிய பேதுரு கேட்ட போது கீழே விழுந்து ஜீவனை விட்டதைப்பற்றி குறிப்பிடப்பட்டுள்ளது.
# இது ஒரு புத்தகம் அல்ல

.கெரி ஸ்மித் எழுதிய **இது ஒரு  புத்தகம் அல்ல** (*This is Not a Book*) என்னும் நூல் 2009 இல் வெளியிடப்பட்டது . இது ஒரு சாதாரண புத்தகம் அல்ல, ஏனென்றால்  வாசகர் இல்லாமல் இந்த புத்தகம்  இல்லை. புத்தகத்தில் ஏறக்குறைய எதுவும் எழுதப்படவில்லை, அதனால் வாசகரே உள்ளடக்கத்தையும் ,முடிவுகளையும் தீர்மானிப்பர்.   இந்த புத்தகத்தின் நோக்கம் பெட்டிக்கு வெளியில் யோசித்து கற்பனை செய்ய கற்றுக்கொள்வதாகும். இந்த புத்தகத்தில் முக்கிய கேள்வி: இது ஒரு புத்தகம் இல்லையென்றால், இது  என்ன? என்ற கேள்விக்கு பதில் வாசகரே தீர்மானிப்பர்.  

கெரி ஸ்மித் எழுதிய இது ஒரு புத்தகம் அல்ல என்னும் நூல்  பத்திரிகை  தர்மத்தை    உடைந்து,  வாசர்களின் மன ஆர்வத்தின்      எல்லையை அதிகரிக்கிறது. அல்லது புத்தகத்தின் நகலை இழந்துவிடக்கூடிய  சூழலை குறைப்பதுடன் வாசகர்களின்   எண்ண ஓட்டத்திற்கே   கொண்டு செல்கிறது       உதாரணமாக, ஒரு வேலையை விட்டுவிட்டு, இது ஒரு புத்தகம் எழுதப்படாத ஒரு நாளில் விட்டுவிட்டு, என்ன நடக்கிறது என்பதைப் பார்க்கவும். மற்றவர்கள் கேட்கக்கூடிய உரத்த குரலைப் படியுங்கள் என்று மற்றொருவர் கூறுகிறார். மற்றவர்களுக்கு முன்பாக வேடிக்கையாகத் தேடும் ஆபத்து சில சவாலாக உள்ளது, அல்லது வாசகர் எப்பொழுதும் செய்ய விரும்பிய ஒன்றைச் செய்ய வேண்டும். ஒவ்வொரு வேலையும் இது ஒரு புத்தகம் இருக்கக்கூடாது என்று ஒரு விஷயத்தை உங்களுக்கு காட்டுகிறது.  

## பக்கம் 42
பக்கம் 42 இல் இது ஒரு புத்தகம் காணப்படவில்லை. பல வாசகர்கள் அதை என்ன நடந்தது என்பதை விளக்க முயற்சித்தனர். நீங்கள் உத்தியோகபூர்வ பதிவுகள் படிக்க முடியும் இது ஒரு புத்தக தளம் அல்ல.  

## வணக்கங்களே
"சீரற்ற நிகழ்வு" என்பது மாசெல் டுச்சம்பிற்கு ஒரு மரியாதையாகும், "சாளரம்" யோகோ ஓனோவுக்கு ஒரு மரியாதையாக உள்ளது, "வாய்ப்பு அறுவை சிகிச்சை" ஜான் கேஜ், "புதிர்" மற்றும் "இரகசிய ஆவணம்" ஆகியோருக்கு ஒரு மரியாதை என்பது Oulipo க்கு ஒரு மரியாதை. அதிகாரத்துவம் "என்பது ஜோஸ் சரமாகோவுக்கும்" பிரயாணம் "பாஸ் ஜான் ஆடருக்கும் ஒரு மரியாதை.
# இரண்டு கணங்களின் சமச்சீர் வித்தியாசம்

**இரண்டு கணங்களின் சமச்சீர் வித்தியாசம்** (*Symmetric Difference of Sets*) என்பது A மற்றும் B என்ற வெற்றற்ற கணங்களில், A - B மற்றும் B - A ஆகிய இரண்டு கணங்களின் சேர்ப்பாகும்.  

## குறியீட்டில் படித்தல்

குறியீட்டில்,  
A ∆ B = (A - B) U (B - A)  
இங்கு "∆ " என்பது கணங்களின் சமச்சீர் வித்தியாசம் என்ற பொருளிலும் "U" என்பது கணங்களின் சேர்ப்பு என்ற பொருளிலும் அமைந்துள்ளது.  

## எடுத்துக்காட்டு

A = {2, 3, 5, 7, 11} மற்றும் B = {5, 7, 9, 11, 13} எனில், A - B = {2, 3}  
B - A = { 9, 13}  
A ∆ B = {2, 3} U { 9, 13} = {2, 3, 9, 13}  

## பண்புகள்
1. A ∆ A =
1. A ∆ B = B ∆ A
1. A ∆ B = {x : x € A n B}
# ஆஞ்சியோடென்சின்

**ஆஞ்சியோடென்சின்** (*angiotensin*) என்பது பெப்டைட் இயக்குநீர் ஆகும், இது இரத்த அழுத்தத்தை அதிகரிக்கிறது. இது ரெனின்-ஆஞ்சியோடென்சின் அமைப்பின் ஒரு பகுதியாகும், இது இரத்த அழுத்தத்தை அதிகரிக்கும் மருந்துகளின் முக்கியப் பங்கு வகிக்கிறது. ஆஞ்சியோடென்சின் மற்றுமொரு இயக்குநீரான அல்டோஸ்டீரோனை அட்ரீனல் கோர்டெக்சில் இருந்து தூண்டுகிறது. ஆல்டோஸ்டிரோன், நீரிழிவு நோயுற்றவர்களின் சிறுநீரகத்தில் சோடியம் தங்குவதை அதிகப்படுத்துகிறது, , இதன் மூலம் இரத்த அழுத்தம் அதிகரிக்கிறது.  

ஆஞ்சியோடென்சின் சக்திவாய்ந்த டிப்சோஜென் ஆகும். இது கல்லீரலில் தயாரிக்கப்பட்ட ஒரு சீரம் குளோபுலின் என்ற மூலக்கூறு ஆஞ்சியோடென்சினோஜெனிலிருந்து பெறப்பட்டது. ரெனின்-ஆஞ்சியோடென்சின் அமைப்பில் இது ஒரு முக்கிய பங்கைக் கொண்டுள்ளது. 1930 களின் பிற்பகுதியில் (முறையே 'ஆஞ்சியோட்டோனின்' மற்றும் 'ஹைபர்டென்சின்') எனும் இடத்திலிருந்தே இன்டொபோபொலிஸ் மற்றும் அர்ஜெண்டினா ஆகியவற்றில் அங்கோடென்சென் தனிமைப்படுத்தப்பட்டு, பின்னர் சுவிட்சர்லாந்தில் உள்ள பேஸல் கிளெவ்லேண்ட் கிளினிக் மற்றும் சிபா ஆய்வகங்களில் தயாரிக்கப்பட்டு பயன்படுத்தப்பட்டது.
# காசோலை அவமதிப்பு


**காசோலை அவமதிப்பு** அல்லது **மதிப்பிழந்த காசோலை** (dishonoured cheque) என்பது வங்கி பணம் செலுத்த மறுக்கும் காசோலையைக் குறிப்பதாகும். ஒரு வங்கி காசோலையை ஏற்க மறுப்பதற்குப் பல காரணங்கள் உள்ளன, **போதுமான அளவு நிதி** **இல்லாமை** (NSF) மிகவும் பொதுவான ஒன்றாகும், இது காசோலை எடுக்கப்பட வேண்டிய கணக்கில் போதுமான நிதி இல்லை என்பதைக் குறிக்கிறது. இது **தவறான காசோலை**, **மதிப்பிழந்த காசோலை**, **மறுதலிக்கப்பட்ட** **காசோலை**, **குளிர் காசோலை**, **இரப்பர் காசோலை**, **திரும்பிய உருப்படி** அல்லது **சூடான காசோலை** (hot check) என குறிப்பிடப்படலாம். தொலைந்து போன காசோலைகள் அல்லது மறுதலிக்கப்பட்டவை ஆகியன தாமதமாக பணம் செலுத்துவதுடன் வாடிக்கையாளர்களுடனான உறவையும் பாதிக்கிறது. இங்கிலாந்து, வேல்சு மற்றும் ஆத்திரேலியாவில், இத்தகைய காசோலைகள் பொதுவாக "வழங்குநரைப் பார்க்கவும்" என்று ஒப்புதல் அளிக்கப்படுகின்றன, இது ஏன் செலுத்தப்படவில்லை என்பதற்கான விளக்கத்திற்கு காசோலையை வழங்கும் நபரை தொடர்பு கொள்ள அறிவுறுத்தப்படுகிறது.  

## மதிப்பிழப்பதற்கான காரணங்கள்
பின்வரும் காரணங்களுக்காக காசோலைகள் மதிப்பிழக்கப்படலாம்,  

- காசோலையின் மதிப்பை ஈடுகட்ட, கணக்கில் போதுமான நிதி இல்லாமை.
- கணக்கு வைத்திருப்பவர் காசோலையை செலுத்த வேண்டாம் என்று வங்கிக்கு அறிவுறுத்தியுள்ளார் (நிறுத்தப்பட்ட காசோலை என அழைக்கப்படுகிறது).
- கணக்கு வைத்திருப்பவரின் நிதி முடக்கப்பட்டுள்ளது.
- தவறான காசோலை வழங்கப்பட்டதாலோ, கணக்கு எண்ணை எழுதுவதில் ஏற்பட்ட பிழையினாலோ அல்லது கணக்கு மூடப்பட்டதாலோ, உண்மையில் அவ்வாறான கணக்கு இல்லாமல் இருக்கும் சமயத்தில்.
- காலாவதியானது, காசோலையின் தேதிக்கு முன் பணமாக்கப்பட்டது அல்லது காசோலையின் தேதி தவறாக உள்ளது.
- எண்களில் எழுதப்பட்ட தொகைகளிலும் சொற்களில் உள்ள தொகையிலும் முரண்பாடு இருக்கும் சமயத்தில்.
- மேலெழுதப்பட்டுள்ளது.
- காசோலையில் உள்ள கையொப்பம், கணக்கு வைத்திருப்பவர் அல்லது கணக்கில் அங்கீகரிக்கப்பட்ட கையொப்பமிட்டவரின் கோப்பில் உள்ள கையொப்பத்துடன் பொருந்தாமல் இருப்பது அல்லது காசோலையில் உள்ள MICR பட்டையைத் தொட்டுள்ளது.
- காசோலை சேதமடைந்துள்ளது.

## செயல்முறை
வங்கியானது மதிப்பிழக்கச் செய்யும் காசோலையைப் பெற்றால், போதுமான அளவு நிதில் இல்லை என்பதை மேலாளர் மரியாதை நிமித்தமாக வாடிக்கையாளரைத் தொடர்புகொண்டு நிலைமையைப் பற்றி ஆலோசனை கூறலாம். மதிப்பிழப்பதைத் தவிர்க்க வங்கி வாடிக்கையாளரைத் தொடர்பு கொள்ள வேண்டியது கட்டாயம் இல்லை.  

## சட்டச் சிக்கல்கள்
இந்தியாவில், மறுதலிக்கப்பட்ட காசோலை என்பது குற்றச் செயலாகும். செலாவணி முறிச் சட்டம், 1881 இன் படி, இதனால் அவர்களுக்கு அபராதம் அல்லது சிறைத்தண்டனை விதிக்கப்படலாம் அல்லது இரண்டும் விதிக்கப்படலாம்.
# நகர்புற உள்ளாட்சி அமைப்புகள்

1991 - ம் ஆண்டு மக்கள் தொகை கணக்கெடுப்பின்படி மாநிலத்தின் மொத்த மக்கள் தொகையில் 42 … மக்கள் நகர்ப்புறங்களில் வசிக்கின்றனர்.  
· நகர்புற உள்ளாட்சி அமைப்புகளை 3 வகைப்படுத்தலாம்.  
1. மாநகராட்சி  
2. நகராட்சி  
3. பேரூராட்சி  

## மாநகராட்சி
மக்கள் தொகை அதிகமாக உள்ள பெரிய நகரங்களில் மாநகராட்சிகள் உருவாக்கப்பட்டுள்ளன. தற்போது 21 மாநகராட்சிகள் உள்ளன.அவை :  

1. சென்னை
1. கோயம்புத்தூர்
1. மதுரை
1. திருச்சி
1. சேலம்
1. திருநெல்வேலி
1. ஈரோடு
1. வேலூர்
1. தூத்துக்குடி
1. திருப்பூர்
1. திண்டுக்கல்
1. தஞ்சாவூர்
1. ஓசூர்
1. நாகர்கோவில்
1. ஆவடி
1. தாம்பரம்
1. காஞ்சிபுரம்
1. கரூர்
1. கும்பகோணம்
1. கடலூர்
1. சிவகாசி

மாநகராட்சியின் தலைவர் மேயர் என்று அழைக்கப்படுகிறார்.  

மாநகராட்சியின் நிருவாக அலுவலர் ஆணையர் எனப்படுகிறார்.  

மாநகரத்திலும் பல வார்டுகள் உள்ளன. வார்டு உறுப்பினர்களை ( கவுன்சிலர்கள்) மக்கள் நேரடித் தேர்தல் மூலம் தேர்ந்தெடுக்கிறார்கள்.  

பட்டியல் வகுப்பினர், பட்டியல் பழங்குடியினர், மகளிருக்கு இட ஒதுக்கீடுகள் உண்டு.  

மேயர் மற்றும் உறுப்பினர்களின் பதவிக் காலம் ஐந்து ஆண்டுகள் ஆகும்.  

சொத்துவரி, தொலைக்காட்சிக் கட்டணம், தொழில்வரி, விளம்பர வரி போன்றவை மாநகராட்சியின் முக்கிய வருவாய்களாகும்.  

மாநகராட்சி அவையில் இயற்றப்படும் திட்டங்களை செயல்படுத்த மாநகராட்சி அலுவலகம் உள்ளது.  

## நகராட்சி
ஒரு இலட்சத்திற்கும் அதிகமான மக்கள் தொகையுள்ள பேரூர்கள் நகராட்சிகள் ஆகச் செயல்படுகின்றன.  

இவற்றின் தலைவரும், உறுப்பினர்களும் மக்களால் நேரடியாகத் தேர்ந்தெடுக்கப்படுகின்றனர்.  

இவர்களின் பதவிக்காலம் ஐந்தாண்டுகள் ஆகும்.  

நகராட்சி ஆணையர் இதன் நிருவாக அலுவலர் ஆவார்.  

தமிழகத்தில் மொத்தம் 102 நகராட்சிகள் உள்ளன.  

நகரங்கள் ஒவ்வொன்றும் வார்டுகளாக பிரிக்கப்பட்டு,வார்டு உறுப்பினர்களை மக்கள் நேரடித் தேர்தல் மூலம் தேர்ந்தெடுக்கின்றனர்.  

நகராட்சி மன்றம் இயற்றும் தீர்மானங்களை செயல்படுத்த நகராட்சி அலுவலகம் உள்ளது.  

வீட்டுவரி, கேளிக்கை வரி, தொழில்வரி, குடிநீர் வரி போன்றவைகள் முக்கிய வருவாய்கள் ஆகும்.  

புளுகிராஸ் என்ற அமைப்பு விலங்குகளை பாதுகாக்க உருவாக்கப்பட்டுள்ளது.  

## பேரூராட்சி
· பத்தாயிரம் மக்கள் தொகைக்கும் மேலுள்ள ஊராட்சிகள், பேரூட்ராட்சிகளாகத் தரம் உயர்த்தப்படுகின்றன.  
· தமிழகத்தில் மொத்தம் 611 பேரூராட்சிகள் உள்ளன.  
· பேரூராட்சியின் தலைவரும், மன்ற உறுப்பினர்களும் நேரடித் தேர்தல் மூலமாக தேர்ந்தெடுக்கப்படுகிறார்கள்.  
· பதவிக் காலம் 5 ஆண்டுகள் ஆகும்.  
· இட ஒதுக்கீடு உண்டு.  
· பேரூராட்சி நிருவாகத்தைச் செயல் அலுவலர் கவனித்துக் கொள்கின்றார்.